Adamis Anna Városi Művelődési Központ

Egy óra múlva itt vagyok
2024-09-29 18:00 - 20:30 (Europe/Paris) | Nyitra megye
Sokatok számára már ismerős lehet a Pódium Színház, hiszen évről évre ellátogatnak hozzánk egy-egy remek darabbal.
Ez idén sem lesz másképp, ugyanis egy újabb fergeteges előadással készülnek bemutatkozni „Egy óra múlva itt vagyok” címmel, melyben Harsányi Gábor mellett Bednai Natáliát, valamint Zsiga Lászlót is láthatja a közönség.
Na de, hogy mi is történik pontosan az előadásban, arra a nézők is egy órát várhatnak.
Szenesember, Rézrúd, Jelenetek egy házasságból, Válásom története…
Ezek mellett természetesen örökzöld slágerek is elhangzanak: Köszönöm, hogy imádott, Legyen a Horváth kertben Budán, Egy csók és már semmi…
De, hogy Tombor Bözse mit keres ott, azt egyelőre senki nem tudja…

Tavaszi Gála - Gubik Petrával, Vadkerti Imrével és Vikidál Gyulával
2024-04-28 18:00 - 20:00 | AA VMK, Templom tér 4, Gúta, Nyitra megye, 94603, Szlovákia
Gubik Petra, Vikidál Gyula és Vadkerti Imre fantasztikus gálaestje (120 perc) a legnagyobb magyar slágerekkel és ismert musicalekkel.
Jegyek kaphatók online: https://ticket.adamis.sk/esemenyek/tavaszi-gala-a-legnagyobb-magyar-slagerekkel/
vagy a VMK épületében 8:00-tól 16:00-ig.
Info: +421 905 525 546

Covidmaszktól Ársapkáig - Aranyosi Péter önálló estje
2024-04-24 19:00 - 21:00 | AA VMK, Templom tér 4, Gúta, Nyitra megye, 94603, Szlovákia
Aranyosi Péter Magyarország egyik legnépszerűbb humoristája, a Dumaszínház tagja, a Showder Klub állandó fellépője. Péter tankmániás légpuska-tulajdonos, elszánt Diósgyőr-szurkoló. A komolytalan családapa már réges-rég túl van a koronavírus miatti kórházi kezelésén, ugyanakkor a mai napig kísértik a klinikán töltött időszak emlékei: hét napon át kapott oxigént, több betegtársát is elveszítette.
A Karinthy-gyűrűs humorista a halálfélelem árnyékában megfogadta, gyökeresen változtat az életén és ezt a mai napig be is tartja. Új önálló estjén áttekinti az elmúlt évek eseményeit, tanulságait, nem nélkülözve az aktuálpolitikai kérdéseket sem.
FIGYELEM! JEGYEK KIZÁRÓLAG CSAK ONLINE KAPHATÓK A WWW.ONETICKET.SK WEBOLDALON!
Időtartam: 80 perc

Hadházi László - A miheztartás vége
2024-04-04 19:00 - 21:00 | AA VMK, Templom tér 4, Gúta, Nyitra megye, 94603, Szlovákia
Hadházi László önálló estje
„Útmutatás Mózestől az úttörőkig. Okos volt-e Esze Tamás? Visszatartják-e a halak a vizet, amikor felugranak a levegőbe? Mi marad a rendből, ha megszegjük a szabályokat? Mit akarnak tőlünk a kutyák? Erkölcsök és őszinte igazság hazugságokra.” Hadházi László
Műsorvezető: Fülöp Viktor
Jegyár: 15 €
Jegyek kaphatók online: https://ticket.adamis.sk/esemenyek/hadhazi-laszlo-a-miheztartas-vege/

Kovács András Péter önálló estje - NAHÁT!
2024-03-05 19:00 - 21:00 | AA VMK, Templom tér 4, Gúta, Nyitra megye, 94603, Szlovákia
Műsorvezető: Fehér Boldizsár
Az otthon nem egy hely, hanem egy állapot, ahova nemcsak testben, de fejben is meg kell érkezned. És lehetsz te a világ legdicsőbb hadvezére vagy leghíresebb rocksztárja, lehetsz te Tell Vilmos vagy maga Odüsszeusz – előbb-utóbb haza kell menned. És ha reggel a gyerekre a vékonyabbik pulcsit adtad, és most tüsszög – véged van. A NAHÁT! című est Kovács András Péter hazatérése.
Jegyek kaphatók online: https://ticket.adamis.sk/esemenyek/kovacs-andras-peter-onallo-estje-nahat/

HATALMI ARCOK - A Szomszédnéni Produkciós Iroda új előadása
2024-02-06 19:00 - 21:00 | AA VMK, Templom tér 4, Gúta, Nyitra megye, 94603, Szlovákia
Mi történne, ha a kasszások mindig kimondanák, amire gondolnak? Ha a céges bulin nem használhatnánk idegen szavakat? Milyen lenne, ha újraszinkronizálnánk a szuperhős-filmeket tájszavakkal és nyelvjárásokkal? Milyen egy Csernusba oltott Zacher?A „Hatalmi Arcok” a hétköznapi küzdelmeinkről szól – legyen az egy egyszerű csetepaté, komolyabb haddelhadd, súlyosabb összetűzés vagy halálos tusa. A lényeg, hogy akinek nincs baja, az csinál magának. Bálint Ferenc és Tóth Szabolcs, a Szomszédnéni Karinthy-gyűrűs humoristái előadásából minden kiderül.

Jegyértékesítés: https://ticket.adamis.sk/esemenyek/a-szomszedneni-produkcios-iroda-onallo-estje-hatalmi-arcok/

Jövőre veled, ugyanitt
2024-01-28 17:00 - 20:00 | AA VMK, Templom tér 4, Gúta, Nyitra megye, 94603, Szlovákia
Bernard Slade nagysikerű vígjátéka ezúttal Gútára érkezik hozzánk.
Remek szereposztásban:
Doris – Virágh Panna
George – Türei Márk
Mr.Chalmers – Körtvélyessy Zsolt-Jászai Mari díjas,Érdemes és Kívaló Művész/Váry Károly-Magyar Arany Érdemkereszt kitüntetettje
Boy fiú – Beregszászi Zoltán/László Levente
Rendező – Váry Károly-Magyar Arany Érdemkereszt kitüntetettje
Doris és George – egy rostélyosnak köszönhetően – egymás mellett ébrednek 1951. februárjának egyik kellemes reggelén. Az együtt töltött éjszaka után George-nak bűntudata támad, hiszen a felesége otthon várja; majd nem sokkal később Dorist keríti hatalmába a lelkiismeret-furdalás, hiszen a férje otthon várja… Elszakadni egymástól azonban nem is olyan egyszerű. Így hát megegyeznek, hogy minden évben ugyanazon a napon újra találkoznak egymással; és ettől kezdve történjen velük bármi, családi örömhír vagy tragédia, ők mindig ott lesznek egymásnak – egy évben egyszer. „Látják” felnőni egymás gyerekeit, esetenként megmentik párjuk házasságát; mi pedig látjuk őket felnőni, változni, megöregedni, veszekedni vagy összebújni. Figyelhetjük őket 25 éven át egy kis szállodai szobában, amelyben megállt az idő, és ahová a szerelmesek vissza-visszatérnek, hogy boldogan éljenek, amíg…?
Bernard Slade 1975-ben írt színdarabját – a színházak meghódítása után – 1978-ban filmre is vitték: a sikeres mű négy Oscar-jelölést gyűjtött be, és azóta is minden idők egyik legjobb romantikus alkotásaként tartják számon.
Az előadás hossza:150 perc egy szünettel
A Csillagfény Produkció előadása
Online jegyvásárlás: https://ticket.adamis.sk/esemenyek/jovore-veled-ugyanitt/

Bánfalvy Stúdió - Funny Money
2024-01-12 19:00 - 21:00 | AA VMK, Templom tér 4, Gúta, Nyitra megye, 94603, Szlovákia
Történet
Császár András, a középkorú hivatalnok már unja jól megszokott kis életét, azonban minden megváltozik, amikor a metróban összeütközik egy ismeretlennel és elcseréli vele az aktatáskáját. Az idegen táskában 2 millió eurónyi értéket talál, ám esze ágában sincs azt visszajuttatni jogos tulajdonosának, inkább új életet készül kezdeni az ölébe hullott busás summából. Ahhoz, hogy ez valóra váljon Andrásnak már csak meg kell birkóznia a rendőrséggel, a maffiával, továbbá az sem könnyíti a dolgát, hogy a felesége sem óhajtja egy csapásra otthagyni Óbudai otthonukat.

Alkotók
Író: Ray Cooney
Fordító: Benedek Albert
Rendező: Horváth Csaba
Díszlet: Győri Gabriella
Jelmez: Győri Gabriella
Hang: Kühne Dániel, Oliver W. Horvath
Szcenikus: Harmati István
Színpadmester: Steiner Gábor
Rendezőasszisztens: Stelczer Tímea
Producer: HCs, Oliver W. Horvath
Szereplők

Császár András – Tihanyi-Tóth Csaba Hujber Feri
Császár Andrásné Gabriella – Varga Iza, Kondákor Zsófi
Vili taxis – Ganxsta Zolee, Gombás Ádám, Hujber Feri, Borka Zsombor
Vahúr Gábor – Urmai Gábor, Szemán Béla
Mányoki Dominik – Gombás Ádám, Hujber Feri
Szőnyi Betti – Gyebnár Csekka, Kondákor Zsófi
Szőnyi Zsolti – Szemán Béla, Harmath Imi
Járókelő – Gombás Ádám, Szemán Béla, Kárász Zénó
Jegyvásárlás: https://ticket.adamis.sk/esemenyek/banfalvy-studio-funny-money/

Bereczki Zoltán - Adventi koncert
2023-12-09 18:00 - 20:00 | Nyitra megye
Akusztikus koncert
Időpont: 2023. 12. 09. (szombat) 18:00
Helyszín: Adamis Anna Városi Művelődési Központ Gúta
Jegyek kaphatók: a www.adamis.sk weboldalon és a VMK-ban (hétfőtől péntekig 14:00 – 17:00 óra között)
Jegyvásárlás: https://ticket.adamis.sk/esemenyek/bereczki-zoltan-teli-dalok/
Jegyár: 15€
További információ: +421 905 525 546

Az eltitkolt igazság - Kőhalmi Zoltán önálló estje
2023-11-21 19:00 - 21:00 | AA VMK, Templom tér 4, Gúta, Nyitra megye, 94603, Szlovákia
Ismét egy kis humor, jókedv!

November 21-én 19 órakor Kőhalmi Zoltán önálló estje „Az eltitkolt igazság” címmel.

Mindenkit szeretettel várunk!

Jegyár: 15 EUR

Jegyek kaphatók: https://oneticket.hu/az-eltitkolt-igazsag-kohalmi-zoltan-onallo-estje-11662?fbclid=IwAR0I-I6XjdFbO6_98SN_72dQTYF_T9ocuSH1fdGmTnsiTxsWaf7HgXR9CWs

A TANÚ
2023-11-19 19:00 - 21:00 | Nyitra megye
„Miért halad így a történelem? Hogy az emberiség derűsen váljék meg múltjától.” Így fejeződik be az első számú magyar kultuszfilm, amit az egész ország ismer és szinte minden második mondata szállóigévé vált. Amely kicsit sárga, kicsit savanyú, de a mienk.

A darab egyfelől tanulságos és szórakoztató mementója az újkori magyar történelem egyik legnyomasztóbb periódusának, másrészt ettől a történelmi háttértől megfosztva is érvényes a mondanivalóval bír a naiv, alapvetően jószándékú kisember és az őt kénye-kedve szerint ráncigáló hatalom örök konfliktusáról. A film méltó utódjaként, modern színpadképpel és a főszerepben két kiváló színész főszereplésével a Körúti Színházba végre megérkezik A tanú. Kautzky Armandot a Körúti Színház több darabjában (Az üvegcipő, A bolond lány) is láthatták és megszerethették a nézők, most mint Virág elvtárs, egyszer majd kér valamit. Kerekes József azonban új társulati tagként először mutatkozik be a nézőknek, mint Pelikán József, a jószándékú gátőr.

Jegyárusítás: A hagyományos papíralapú jegyeket hétfőtől péntekig 14:00 – 18:00-ig lehet megvásárolni a VMK jegypénztárában. Info: +421 905 525 546

Jegyek kaphatóak online is, korlátolt mennyiségben: http://ticket.mskskolarovo.sk/…/koruti-szinhaz-a-tanu/

Mindenkit szeretettel várunk!

No para! - Musimbe Dávid Dennis önálló estje
2023-10-19 20:00 - 21:00 | Nyitra megye
Mindenkiben vannak kétségek, félelmek.
Vajon miket cipelhetünk magunkkal, amiket nem hogy le kéne raknunk, fel sem kellett volna vennünk , vajon minden para, para?
A Bermuda háromszög tényleg létezik?
Na, erre pont nem, de a többire talán tudom a választ.
